CELEX: 22022D0473
Language: sk
Date: 2022-03-03 00:00:00
Title: Rozhodnutie č. 1/2022 Osobitného výboru pre rybolov zriadeného článkom 8 ods. 1 písm. q) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej z 3. marca 2022, pokiaľ ide o zriadenie pracovnej skupiny pre rybárstvo [2022/473]

25.3.2022   
               
               
                  SK
               
               
                  Úradný vestník Európskej únie
               
               
                  L 99/1
               
            
         ROZHODNUTIE č. 1/2022 OSOBITNÉHO VÝBORU PRE RYBOLOV ZRIADENÉHO ČLÁNKOM 8 ODS. 1 PÍSM. Q) DOHODY O OBCHODE A SPOLUPRÁCI MEDZI EURÓPSKOU ÚNIOU A EURÓPSKYM SPOLOČENSTVOM PRE ATÓMOVÚ ENERGIU NA JEDNEJ STRANE A SPOJENÝM KRÁĽOVSTVOM VEĽKEJ BRITÁNIE A SEVERNÉHO ÍRSKA NA STRANE DRUHEJ
         z 3. marca 2022,
         pokiaľ ide o zriadenie pracovnej skupiny pre rybárstvo [2022/473]
         OSOBITNÝ VÝBOR PRE RYBOLOV,
         so zreteľom na Dohodu o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda“), a najmä na jej článok 8 ods. 4 písm. f),
         keďže:
         
                     (1)
                  
                  
                     Táto dohoda nadobudla platnosť 1. mája 2021.
                  
               
                     (2)
                  
                  
                     V druhej časti piatom okruhu (články 493 až 511) dohody sa stanovuje spolupráca medzi Úniou a Spojeným kráľovstvom v oblasti rybárstva, najmä v článku 494 ods. 1 a článku 508.
                  
               
                     (3)
                  
                  
                     Článkom 8 ods. 1 písm. q) dohody sa zriaďuje Osobitný výbor pre rybolov, ktorý sa zaoberá otázkami, na ktoré sa vzťahuje druhá časť piaty okruh dohody.
                  
               
                     (4)
                  
                  
                     V článku 508 dohody sa nevyčerpávajúcim spôsobom stanovujú funkcie a právomoci Osobitného výboru pre rybolov.
                  
               
                     (5)
                  
                  
                     Podľa článku 9 ods. 3 dohody pracovná skupina pozostáva zo zástupcov Únie a Spojeného kráľovstva a spoločne jej predsedajú zástupca Únie a zástupca Spojeného kráľovstva.
                  
               
                     (6)
                  
                  
                     Podľa článku 9 ods. 4 dohody si pracovná skupina na základe vzájomnej dohody stanoví svoj rokovací poriadok, harmonogram zasadnutí a program.
                  
               
                     (7)
                  
                  
                     S cieľom zabezpečiť účinné vykonávanie dohody, najmä druhej časti piateho okruhu, je potrebné, aby sa dialóg odborníkov o rybolove uskutočňoval v pravidelných intervaloch počas celého roka, a to aj v krátkom čase.
                  
               
                     (8)
                  
                  
                     Je vhodné, aby Osobitný výbor pre rybolov zriadil pod svojim dohľadom pracovnú skupinu pre rybárstvo (ďalej len „pracovná skupina“). Táto pracovná skupina by mala stanoviť svoj rokovací poriadok. O svojej činnosti by mala pravidelne podávať správy Osobitnému výboru pre rybolov,
                  
               PRIJALA TOTO ROZHODNUTIE:
         
            Článok 1
            
               1.   Týmto sa zriaďuje pracovná skupina pre rybárstvo.
            
         
         
            Článok 2
            
               1.   Pracovná skupina zasadá, ak o tom rozhodnú spolupredsedovia na základe vzájomnej dohody.
            
            
               2.   Osobitnému výboru pre rybolov pravidelne podáva správy o výsledkoch a záveroch svojich zasadnutí.
            
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli a Londýne 3. marca 2022
            
               
                  Za Osobitný výbor pre rybolov
               
               
                  spolupredsedovia
               
               za Spojené kráľovstvo Mike ROWE
               za Európsku úniu Joost PAARDEKOOPER